skside_sh_wmf

|  |  |
| --- | --- |
| Møtereferat | **Oppvekst og levekår**  Tastabarnehagene  Postadr.: Postboks 355 Forus, 4067 Stavanger  E-post: [postmottak.barnehage@stavanger.kommune.no](mailto:postmottak.barnehage@stavanger.kommune.no)  www.stavanger.kommune.no  Org.nr.: NO 964 965 226 |

|  |  |
| --- | --- |
| Gruppe: | **FAU** |
| Møtested: | **Smiene barnehage** |
| Møtedato/-tid: | **Tirsdag 1. nov 22. kl. 19.00.-20.30.** |
| Deltakere: | Bakken: Ørjan og Anne Marit Haugen: Bente og Carina Veden: Malin Myrå: Thomas |
| Kopi til: | Eli Mundheim/nettsiden |

|  |  |  |
| --- | --- | --- |
| REFERANSE | JOURNALNR | DATO |
|  |  | 28.10.22 |

| **Sak nr.:** |  |
| --- | --- |
| 01.22 | **Presentasjonsrunde og avklaring av roller**:  Vi hadde en kort presentasjonsrunde og avklarte hvem som har hvilke verv.  Malin på Veden er FAU leder, og Bente på Haugen er vara. Ørjan på Bakken er leder for SU i Tastabarnehagene, og der er Sigrid på veden vara. Kasserer i Smienes FAU er Ørjan. Heidi er avdelingsleder og deltar på møtene som en støtte, men har ikke stemmerett.  FAU har pr. i dag ikke registrert i Brønnøysundregisteret, og har derfor ikke et eget organisasjonsnummer. Ørjan vil undersøke denne saken videre. Heidi vil sette han i kontakt med tidligere FAU medlem for tips og råd. Får vi dette på plass blir det lettere blant annet under arrangementer da vi får på plass eget Vipps nummer for FAU. |
| 02.22 | **Årshjul:**  Vi gikk raskt igjennom årshjulet til en annen barnehage og tilpasset noe til Smiene. Malin og Heidi vil ferdigstille dette sammen, og ha det ut til høring i FAU. Et årshjul skaper god forutsigbarhet for årets FAU, og også kommende FAU. Vi ble enige om at det er lurt å lage en FAU perm der årshjulets gjøremål blir samlet. Eks. hva ble handlet inn til arrangement etc. Malin vil ta ansvar for dette.  Heidi har ansvar for å avtale møte med Malin for å ferdigstille. |
| 03.22 | **Julefest:**   * **Dato:** Malin vil sjekke med kirken om det er mulig å få låne lokaler til **fest 6. desember**. Klokkeslett 17:00-18:30. * **Hva/hvordan/hvem:** Servere mat og ha aktiviteter. 100kr. pr. familie i inngang. Vippsbetaling for mat. Setter opp priser, men ønskelig at alle kan delta, så blir Vipps etter evne. Servere grøt og kaker. Anne Marit sjekker grøt priser med Gabbas. Vi ber foreldre bidra med kaker. * Nødvendig med påmelding for å beregne mat etc. * Vi må ha nisse. * FAU viderefører planleggingen på et digitalt møte. Malin vil invitere til dette. |
| 04.22 | **Kort fra barnehagen:**   * **Personal:** Nyansatt på Myrå er Marita, og får en ny utfører på huset i januar da Gøran skal slutte. Det er noen få sykemeldinger, og forsøker etter beste evne å dekke dette med vikarer. Det er utlyst stillinger som tilkallingsvikar, fast vikarstilling og pedagoger i Tastabarnehagene som helhet. Det er vanskelig å få tak i vikarer gjennom vikarbyråene. * **Fag:** Barnehagen arbeidet etter årsplanen, strategiplanene og med laget rundt barnet. De ser frem til to spennende planleggingsdager i november med faglig påfyll. * **Fravær/nærvær:** Det er god tilstedeværelse i personalet. Pr. dags dato er korttids fraværet på 3,6% og langtidsfraværet 6,7%. Total på 9,7%. Målkravet i Stavanger kommune er 7,5%. * **Økonomi:** Barnehagen er tilnærmet der de skal være. Noe overforbruk på styrket barnehagetilbud. |
| 05.22 | **Annet:**   * **Inntjening til FAU kassen:** FAU vil undersøke muligheten for å ha en søndagskafe på vårparten. Bente vil sjekke opp ledige datoer. Heidi nevnte at FAU kan «selge» kaker på eksempelvis fastelavns-arrangementet i barnehagen for å få penger i kassen. Det kan også tenkes at julefesten gir noe overskudd. Det ble påpekt at ALLE penger som kommer inn i FAU kassen går tilbake til barna igjen i form av opplevelser, gaver fra FAU etc. * **Loppemarked**: denne legges på is og tas ikke med i årshjulet. * **Fotograf:** FAU var veldig fornøyd med fjorårets foto. Heidi vil undersøke og bestille fotograf på vårparten. Viktig at det kommer navn under bildet slik at bildet kan brukes aktivt sammen med barna hjemme.   Det ble nevnt at foreldre hadde satt pris på bilde av barna på avdelingen nå også, i fjor hadde enkelte avdelinger delt ut bilde med navn- så man kunne snakke om de andre barna hjemme. Heidi vil oppfordre til at avdelingene lager noe tilsvarende i år også.   * **Uteområde for de minste** (ble meldt under møtet): er det mulig å gjøre noe med enkle grep? Eks få inn mer naturmateriell? Heidi tar denne saken videre med virksomhetsleder. |

**Referent: Anne Marit (ført inn av Heidi)**